2001R0795 — DA — 01.09.2001 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EF) Nr. 795/2001

af 25. april 2001

om særforanstaltninger, der fraviger forordning (EF) nr. 174/1999, (EF) nr. 800/1999 og (EF) nr. 1291/2000 for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter ( 1 ), senest ændret ved forordning (EF) nr. 1670/2000 ( 2 ), særlig artikel 26, stk. 3, artikel 31, stk. 14 og artikel 40, og ud fra følgende betragtninger: (1) Der er konstateret mund- og klovesyge henholdsvis den 20. februar, den 13., 21. og 22. marts 2001 i Det Forenede Kongerige, Frankrig, Nederlandene og Irland, hvilket har udløst iværksættelsen af visse beskyttelsesforanstaltninger i Det Forenede Kongerige ved Kommissionens beslutning 2001/145/EF ( 3 ), erstattet med beslutning 2001/208/EF ( 4 ), ændret ved beslutning 2001/190/EF ( 5 ), i Frankrig med Kommissionens beslutning 2001/208/EF ( 6 ), i Nederlandene med Kommissionens beslutning 2001/223/EF ( 7 ) og i Irland med Kommissionens beslutning 2001/234/EF ( 8 ). (2) Kommissionens forordning (EF) nr. 800/1999 ( 9 ), senest ændret ved forordning (EF) nr. 90/2001 ( 10 ), fastsætter fælles gennemførelsesbestemmelser for eksportrestitutioner for landbrugsprodukter. (3) Kommissionens forordning (EF) nr. 1291/2000 ( 11 ) fastsætter de fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter. (4) Kommissionens forordning (EF) nr. 174/1999 ( 12 ), senest ændret ved forordning (EF) nr. 2884/2000 ( 13 ), fastsætter særlige gennemførelsesbestemmelser til Rådets forordning (EØF) nr. 804/68 ( 14 ), senest ændret ved forordning (EF) nr. 1587/96 ( 15 ), for så vidt angår anvendelsen af eksportlicenser og eksportrestitutioner for mælk og mejeriprodukter. (5) De udvidede procedurer for udstedelse af sundhedscertifikater, der praktiseres af visse medlemslande i forbindelse med de beskyttelsesforanstaltninger, der er vedtaget med de pågældende beslutninger, og visse foranstaltninger, der er truffet af visse tredjelande, som fører til importrestriktioner, har skadet eksportørernes økonomiske interesser. Den således opståede situation har haft indflydelse på mulighederne for eksport på de betingelser, der er fastsat ved forordning (EF) nr. 174/1999, (EF) nr. 800/1999 og (EF) nr. 1291/2000. (6) Det er nødvendigt at begrænse disse skadelige virkninger, idet der vedtages særforanstaltninger, og idet visse af de i forordning (EF) nr. 174/1999, (EF) nr. 800/1999 og (EF) nr. 1291/2000 fastsatte tidsfrister for visse eksporttransaktioner, som ikke har kunnet gennemføres på grund af de anførte omstændigheder forlænges; de erhvervsdrivende, der allerede har opfyldt eksporttoldformaliteterne eller anbragt produkterne under toldkontrol skal også have mulighed for at drage fordel af virkningen af forlængelsen af licensernes gyldighedsperiode, ved at den i forordning (EF) nr. 800/1999 fastsatte transporttid forlænges. (7) Disse undtagelser forbeholdes de erhvervsdrivende, som navnlig på grundlag af de i artikel 1, stk. 2, i Rådets forordning (EØF) nr. 4045/89 ( 16 ), senest ændret ved forordning (EF) nr. 3235/94 ( 17 ), omhandlede dokumenter kan bevise, at de ikke har været i stand til at udføre eksporttransaktionerne inden for de fastsatte tidsfrister på grund af ovennævnte omstændigheder. (8) Som udviklingen tegner sig, bør denne forordning straks træde i kraft. (9) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter — ud fra følgende betragtninger: UDSTEDT FØLGENDE FORORDNING:

Artikel 1

1. Følgende bestemmelser gælder for de i afsnit 9 i bilag I til forordning (EØF) nr. 3846/87 anførte produkter på betingelse af, at den pågældende eksportør over for de ansvarlige myndigheder beviser, at han ikke har været i stand til at gennemføre eksporttransaktionerne som følge af de foranstaltninger, der er truffet i overensstemmelse med fællesskabslovgivningen, eller de sundhedsforanstaltninger, der er truffet af myndighederne i bestemmelsestredjelandet som følge af forekomsten af mund- og klovesyge i Fællesskabet.

De ansvarlige myndigheders vurdering støtter sig navnlig på de i artikel 1, stk. 2, i forordning (EØF) nr. 4045/89 omhandlede forretningspapirer.

▼M2

2. Uanset artikel 6 i forordning (EF) nr. 174/1999 forlænges gyldighedsperioden for de eksportlicenser, der er udstedt i henhold til denne forordning, og som der er ansøgt om senest den 22. marts 2001, på anmodning af licensindehaveren med:

— seks måneder for licenser, hvis gyldighedsperiode udløber den 31. marts 2001

— fem måneder for licenser, hvis gyldighedsperiode udløber den 30. april 2001

— fire måneder for licenser, hvis gyldighedsperiode udløber den 31. maj 2001

— tre måneder for licenser, hvis gyldighedsperiode udløber den 30. juni 2001

— to måneder for licenser, hvis gyldighedsperiode udløber den 31. juli 2001

— én måned for licenser, hvis gyldighedsperiode udløber den 31. august 2001.

Licensindehaveren kan senest indtil den 30. september 2001 over for myndighederne anmode om, at eksportlicenser, der allerede er berettiget til at blive omfattet af foranstaltningen i første afsnit, og som rent faktisk omfattes af den pågældende foranstaltning annulleres, og at sikkerhedsstillelsen i forbindelse med sådanne licenser frigives.

▼B

3. Uanset artikel 32, stk. 1, litra b), nr. i), i forordning (EØF) nr. 1291/2000, artikel 7, stk. 1, og artikel 34, stk. 1, i forordning (EF) nr. 800/1999 forlænges fristen efter eksportørens anmodning for de produkter, for hvilke eksporttoldformaliteterne er blevet opfyldt senest den 29. marts 2001 fra 60 dage til 150 dage.

4. De i artikel 25, stk. 1, og artikel 35, stk. 1, andet afsnit, i forordning (EF) nr. 800/1999 omhandlede forhøjelser på henholdsvis 10 % og 15 % gælder ikke for udførsler i henhold til licenser, der er ansøgt om senest den 22. marts 2001.

Når retten til restitutionen er tabt, anvendes den i artikel 51, stk. 1, litra a), i forordning (EF) nr. 800/1999 omhandlede sanktion ikke.

▼M1

Artikel 2

For de produkter, der berøres af hver af de i denne forordning omfattede foranstaltninger, giver medlemsstaterne:

— senest den 10. juli 2001 for perioden 27. april-30. juni 2001

— senest den 10. i hver måned for den foregående måned, begyndende med juli-oplysningerne

pr. telefax ((32-2) 295 33 10) Kommissionen meddelelse om licensnummeret og datoen for udstedelsen af licensen, koden i nomenklaturen over eksportrestitutioner, den kode i nomenklaturen over lande og territorier med henblik på statistikkerne over EF's udenrigshandel, der er anført i rubrik 7 i licensen, produktmængden, den oprindelige gyldighedsperiode og den forlængede gyldighedsperiode.

▼B

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

( 1 ) EFT L 160 af 26.6.1999, s. 48.

( 2 ) EFT L 193 af 29.7.2000, s. 10.

( 3 ) EFT L 53 af 23.2.2001, s. 25.

( 4 ) EFT L 62 af 2.3.2001, s. 22.

( 5 ) EFT L 67 af 9.3.2001, s. 88.

( 6 ) EFT L 73 af 15.3.2001, s. 38.

( 7 ) EFT L 82 af 22.3.2001, s. 29.

( 8 ) EFT L 84 af 23.3.2001, s. 62.

( 9 ) EFT L 102 af 17.4.1999, s. 11.

( 10 ) EFT L 14 af 18.1.2001, s. 22.

( 11 ) EFT L 152 af 24.6.2000, s. 1.

( 12 ) EFT L 20 af 27.1.1999, s. 8.

( 13 ) EFT L 333 af 29.12.2000, s. 76.

( 14 ) EFT L 148 af 28.6.1968, s. 13.

( 15 ) EFT L 206 af 16.8.1996, s. 21.

( 16 ) EFT L 388 af 30.12.1989, s. 18.

( 17 ) EFT L 338 af 28.12.1994, s. 16.